ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...นายเซเว่น
ในที่สุด กรณ์ จาติกวณิช รมว.คลัง ก็เสนอชื่อ อารีพงศ์ ภู่ชอุ่ม อธิบดีกรมสรรพสามิต เป็นปลัดกระทรวงการคลังคนใหม่ เฉือน นริศ ชัยสูตร รองปลัดคลัง ที่กลับไปนั่งเป็นผู้อำนวยการสำนักงานเศรษฐกิจการคลัง (สศค.)
...l...คนที่ม้ามืดที่สุดเห็นจะเป็นชื่อของ ประสงค์ พูนธเนศ ผู้ตรวจคลังที่ข้ามห้วยไปเป็นอธิบดีกรมศุลกากร และเขี่ย สมชัย สัจจพงษ์ อธิบดีกรมศุลกากร มานั่งเก้าอี้ผู้อำนวยการสำนักงานคณะกรรมการนโยบายรัฐวิสาหกิจ (สคร.) ต้องบอกว่าการไต่เต้าของ ประสงค์ ไม่ธรรมดา ตำแหน่งสูงขึ้นทุกปี จากผู้อำนวยการสำนักงานกฎหมาย กรม สรรพากร ขึ้นเป็นรองอธิบดีกรมสรรพากร มาเป็นผู้ตรวจฯ และเป็นอธิบดีกรมศุลกากร ส่วนสำคัญเพราะมีความใกล้ชิดการเมืองกับ ประดิษฐ์ ภัทรประสิทธิ์ รมช.คลัง ที่ดูแลกรมศุลกากร
...l...คนที่ต้องผิดหวังอีกคนเห็นจะเป็น วินัย วิทวัสการเวช อธิบดีกรมสรรพากร ที่ถูกย้ายไปนั่งเป็นอธิบดีกรมธนารักษ์ ทั้งที่เหลืออีก 1 ปี จะเกษียณ และก่อนหน้านี้เป็นถึงหนึ่งตัวเต็งที่จะเป็นปลัดกระทรวงการคลัง โดยถูกลูกน้องเก่า สาธิต รังคสิริ ผู้อำนวยการ สศค. มานั่งเป็นอธิบดีกรมสรรพากรคนใหม่แทน
...l...สำหรับคนที่ต้องช้ำมากสุดต้องยกให้ สุภา ปิยะจิตติ ผู้อำนวยการ สคร. ที่ถูกโยกมานั่งเป็นรองปลัดกระทรวงการคลัง และ เทวัญ วิชิตะกุล อธิบดีกรมธนารักษ์ มาเป็นผู้ตรวจฯ เนื่องจากผลงานไม่เข้าตากรรมการ และต้องเปิดทางให้กับคนรุ่นใหม่ไฟแรง และรุ่นใหญ่ที่บารมีมากกว่าแทน
...l...ขณะที่ส้มหล่นการโยกย้ายครั้งนี้เป็น รังสรรค์ ศรีวรศาสตร์ ผู้ตรวจคลังที่ได้ไปนั่งเป็นอธิบดีกรมบัญชีกลางแทน พงษ์ภาณุ เศวตรุนทร์ ที่ได้โยกไปนั่งเป็นอธิบดีกรมสรรพสามิตสมใจหมาย หลังจากที่ปีที่แล้วเก็บของรอ แต่ต้องรอเก้อมาแล้ว 1 ปี